O‘ZBEKISTON RESPUBLIKASI DAVLAT MATBUOT QO‘MITASIGA OMMAVIY AXBOROT VOSITALARINI MABLAG‘ BILAN TA’MINLASh MANBALARINI NAZORAT QILISh FUNKSIYALARINI BERISh TO‘G‘RISIDA

O‘zbekiston Respublikasining “Ommaviy axborot vositalari to‘g‘risida”gi Qonuni qabul qilingandan buyon sobiq SSSRning hududida geosiyosiy va iqtisodiy makonda jiddiy o‘zgarishlar ro‘y berdi.
 Birlashgan millatlar tashkiloti va Xavfsizlik hamda hamkorlik bo‘yicha Umumyevropa Kengashi a’zosi bo‘lgan O‘zbekiston Respublikasi hozirgi vaqtda ommaviy axborot vositalarining asosiy e’tibori respublikaning mustaqilligini shakllantirishga qaratilishidan manfaatdor.
 Shu bilan birga so‘nggi paytlarda respublikada ijtimoiy-iqtisodiy ahvolning barqarorlashishidan manfaatdor bo‘lmagan alohida shaxslar va tashkilotlar mablag‘lari hisobiga chiqarilayotgan nashrlar MDH davlatlari va boshqa xorijiy mamlakatlar bilan do‘stlik aloqalari o‘rnatilishiga yordam bermaydi.
 Shu kabi hollarni istisno qilish uchun Vazirlar Mahkamasi qaror qiladi:
 O‘zbekiston Respublikasi Davlat matbuot qo‘mitasiga O‘zbekiston Respublikasi ommaviy axborot vositalarini mablag‘ bilan ta’minlash manbalarini nazorat qilish huquqi berilsin.
 O‘zbekiston Respublikasi Davlat matbuot qo‘mitasi ushbu vazifani Moliya vazirligi, Vazirlar Mahkamasi huzuridagi Davlat soliq bosh boshqarmasi va ularning joylardagi organlari bilan o‘zaro hamkorlikda amalga oshiradi.